open-index/open-wikipedia-markdown huggingface dataset:
Johannes Bernardi

**Johannes Bernardi** (viimeistään 1395 Kalmar &ndash; 20. syyskuuta 1445 Naantali) oli ruotsalainen birgittalaismunkki ja Suomen katolisen kirkon pappi, joka toimi Naantalin luostarin ensimmäisenä esimiehenä.

Bernardin isä oli mahdollisesti Kalmarin porvari Bernardurs Sartor.  Hän meni munkiksi Vadstenan luostariin 1420, mutta anoi paavilta 1430 lupaa siirtyä toiseen luostariin. Sitä hän ei kuitenkaan käyttänyt. Valtaneuvoston päätettyä Suomen piispan Maunu Tavastin pyynnöstä luostarin perustamisesta vuonna 1438 Bernardi lähetettiin Suomeen 27. toukokuuta 1440 neljän sisaren, yhden maallikkoveljen ja kahden muun pappisveljen kanssa. Bernardi toimi heidän johtajanaan. Kun luostarin paikka Maskun Karinkylässä osoittautui sopimattomaksi, Bernardi pyysi 1441 luostarin siirtämistä uuteen paikkaan. Hän itse palasi Vadstenan emäluostariin ilman lupaa 1443, mutta tuli takaisin Suomeen jo seuraavana vuonna. Tällä välin luostarin uudeksi paikaksi oli päätetty nykyisen Naantalin alue, joka oli vielä tuolloin Raisiota. Bernardi luopui luostarin johtajuudesta 1445, mutta ei kerinnyt palata takaisin Ruotsiin ennen kuolemaansa. 

## Lähteet
Juho Laitinen (vapaaottelija)

**Juho Laitinen** (s. 1986 Kuopio) on suomalainen amatöörivapaaottelija. 185 senttimetriä pitkä Laitinen kilpailee keskisarjassa eli 83,9 kilon sarjassa. Laitinen edustaa kotikaupunkinsa Gladiator Factory -seuraa.

Laitinen aloitti vapaaottelun vuonna 2009 harrastettuaan aiemmin potkunyrkkeilyä. Suomen mestaruuden hän on voittanut vuosina 2014 ja 2015. Heinäkuussa 2015 hän saavutti pronssia MM-kilpailuista Las Vegasista hävittyään keskisarjan semifinaalissa Ison-Britannian James Duckettille, joka saavutti myöhemmin hopeaa.

## Lähteet
Libor Capalini

**Libor Capalini** (s. 30. tammikuuta 1973 Hořovice) on uransa päättänyt tšekkiläinen nykyaikainen viisiottelija ja olympiamitalisti. 174 senttimetriä pitkä ja 64 kilogrammaa painava Capalini edusti Dukla Prahaa.

Capalini saavutti pronssia henkilökohtaisesta kilpailusta vuoden 2004 kesäolympialaisista Ateenasta. MM-kilpailuista hän saavutti viisi hopea- ja neljä pronssimitalia. Vuoden 2002 EM-kilpailuista Ústí nad Labemista Capalini voitti EM-kultaa henkilökohtaisesta kilpailusta. Lisäksi hän saavutti kaksi EM-hopeaa ja kolme EM-pronssia.

Capalini päätti uransa vuonna 2010.

## Lähteet
Lasse Johansson

**Lasse Tuure Johansson** (2. lokakuuta 1921 Kuusankoski &ndash; 5. toukokuuta 2014 Valkeala) oli suomalainen mäkihyppääjä, mäkihyppyvalmentaja ja liikunnanohjaaja.

Johanssonin vanhemmat olivat veturinlämmittäjä Antti Konsta Johansson ja Siiri Sofia Verho ja puoliso Helinä Tellervo Kellberg. Hän aloitti mäkihypyn Kouvolan 30 metrin mäessä ja edusti Kouvolan Hiihtoseuraa. Hänen menestyksellisin kautensa kilpailijana oli 1940-luvulla, vuonna 1944 hänestä tuli sekä Suomen mestari että Ounasvaaran kisojen mäkihypyn voittaja. Vielä 1946 hän tuli Suomen mestaruuskisoissa hopealle. Kansainvälistä menestystä Johanssonille ei silti juuri kertynyt ja hänen uransa katkesi loukkaantumiseen Moskovan kisoissa 1954. 

Mäkihypyn valmennukseen Johansson paneutui 1950-luvulla, hän suoritti liikunnanohjaajan tutkinnon ja toimi Suomen Hiihtoliiton mäkihyppyvalmentajana. Hän valmensi suomalaishyppääjiä etunojatekniikkaan, vastapainona varsinkin norjalaisten tuolloin suosimalle käsien pyörittämiselle ilmalennon aikana. Hänen ansiostaan etunojatekniikassa kehittyi vallitsevaksi käytännöksi käsien pitäminen lähellä vartaloa eikä sivuille tai eteen ojennettuina. Esko Mömmö ja Hemmo Silvennoinen olivat hänen valmentaminaan tämän tyylin edelläkävijöitä. Hänen valmentamansa hyppääjät ottivat kaksoisvoitot maailmanmestaruuskisoissa Falunissa 1954 ja Lahdessa 1958 sekä talviolympialaisissa Cortinassa 1956. Johansson myös ideoi kesäharjoitteluun vesimäen, jota käytettiin ennen muovimäkien aikakautta. Valmentamisesta Johansson luopui vuonna 1960. 

Vuosina 1958–1982 hän toimi Kouvolan Ammattikoulun liikuntakasvatuksen ja terveysopin opettajana. Vanhat sota- ja urheiluvammat lyhensivät työuraa. Hänen valmennusuransa jatkui Kouvolan ammattikoululla ja hänen ohjauksessaan koulun joukkueet voittivat ammattikoulujen Suomen mestaruudet jalkapallossa, lentopallossa ja koripallossa vuosina 1967–1969.

Vuonna 1990 hän sai Suomen Hiihtoliiton jakaman Hannu Koskivuori -mitalin kuudentena henkilönä.

## Lähteet

## Aiheesta muualla
*Lasse Johanssonin muistokirjoitus (Suomen Hiihtoliitto) (Viitattu 18.11.2015)
Luohe

**Luohe** (, pinyin: Luòhé Shì) on prefektuuritason kaupunki Kiinan Henanin maakunnan keskellä. Kaupungin keskusta sijaitsee linnuntietä noin 135 kilometriä maakunnan pääkaupunki Zhengzhousta eteläkaakkoon. Kaupungin väkiluku on 2,54 miljoonaa (2010) ja pinta-ala 2&nbsp;617 neliökilometriä.

Prefektuuri rajoittuu pohjoisessa Xuchangin, idässä Zhoukoun, etelässä Zhumadianin, sekä lännessä Pingdingshanin prefektuuritason kaupunkeihin..

## Hallinnollinen jako

Piirikuntatasolla kaupunki jakautuu viiteen osaan. Osat ovat (numerointi kuten oheisessa kuvassa):

;Kaupunkipiirit (3)
* 1. Yuanhui (源汇区)
* 2. Yancheng (郾城区)
* 3. Shaoling (召陵区)

;Piirikunnat (2)
* 4. Wuyang (舞阳县)
* 5. Linying (临颍县)




LuoHe.JPG|Katunäkymää Luohesta.


## Lähteet

## Aiheesta muualla

* Luohe Travel Guide  (travelchinaguide.com)
* Luohe Overview   (chinatravel.com)
Montola (Virtasalmi)

**Montola** on kylä Pieksämäen Virtasalmella. Siellä sijaitsee entinen kalkkikivilouhos.

## Aiheesta muualla
*Montolan kylä -blogi

## Kirjallisuutta
*Roivainen, Leena: *Vuoressa vara : Montola-Loukolampi-kyläkirja.* Montola-Loukola kyläkirjatoimikunta, 2004. .
Hebi

**Hebi** (, pinyin: Hèbì Shì) on prefektuuritason kaupunki Kiinan Henanin maakunnan pohjoisosassa. Kaupungin keskusta sijaitsee linnuntietä noin 130 kilometriä maakunnan pääkaupunki Zhengzhousta koilliseen. Kaupungin väkiluku on 1,57 miljoonaa (2010) ja pinta-ala 2&nbsp;299 neliökilometriä.

Prefektuuri rajoittuu lännessä, pohjoisessa ja idässä Anyangin sekä etelässä Xinxiangin prefektuuritason kaupunkeihin..

## Hallinnollinen jako

Piirikuntatasolla kaupunki jakautuu viiteen osaan. Osat ovat (numerointi kuten oheisessa kuvassa):

;Kaupunkipiirit (3)
* 1. Heshan (鹤山区)
* 2. Shancheng (山城区)
* 3. Qibin(淇滨区)

;Piirikunnat (2)
* 4. Xunxian (浚县)
* 5. Qixian (淇县)

## Galleria

Kuva:云梦山山门 - panoramio.jpg|Yumengshanin maisemapuisto Qixianissa.
Kuva:上圣庙、三清殿 - panoramio.jpg|Shangsheng-temppeli Yumengshanin maisemapuistossa.
Kuva:鬼谷祠、水廉洞 - panoramio.jpg|Guigu-temppeli Yumengshanin maisemapuistossa.


## Lähteet

## Aiheesta muualla

* Hebi Travel Guide  (travelchinaguide.com)
* Hebi Overview   (chinatravel.com)
Enonlahti (Vehmersalmi)

**Enonlahti** on kylä Kuopion Vehmersalmella. Se sijaitsee Suvasveden länsirannalla, maanteitse noin 12 kilometriä Vehmersalmen kirkonkylästä etelään.

Enonlahden Osuusliikkeen rannassa (Pahkakallio) on muistomerkki sen edustalla toukokuussa 1934 tapahtuneesta S/S Louhen haaksirikosta, jossa kuoli 34 (tai 33) ihmistä.

## Lähteet

## Kirjallisuutta
*Kivelä, Seija. *Elämää Enonlahdessa : Enonlahden kyläkirja.* Enonlahden kylätoimikunta, 2004. .
Mago Barka

**Mago Barka** tai **Magon Barka** (/lat. *ma:go:*/, k. 203 eaa) oli karthagolainen kenraali toisen puunilaissodan aikana. Hän oli kenraali ja valtiomies Hamilkar Barkan nuorin poika.

Toisessa puunilaissodassa Mago seurasi vanhempaa veljeään Hannibalia Italiaan ja komensi osaa joukoista sotaretken kolmen ensimmäisen vuoden aikana. Hannibalin armeijan voitettua roomalaiset Cannaen taistelussa Mago lähetettiin Hispaniaan taistelemaan toisen veljensä Hasdrubalin rinnalla. Veljekset löivät ja surmasivat kaksi roomalaista kenraalia, Publius Cornelius Scipion ja Gnaeus Cornelius Scipio Calvuksen vuonna 211 eaa. Vuonna 206 eaa Mago hävisi kuitenkin Publius Cornelius Scipion pojalle Scipio Africanukselle, eikä onnistunut valloittamaan Carthago Novaa eikä Gadesia. Myöhemmin Mago hyökkäsi Baleaarien saarille ja Liguriaan. Vuonna 203 eaa hän koki tappion Po-joen laaksossa ja kuoli taistelussa saamiinsa haavoihin matkalla Karthagoon.

## Lähteet
Askolan kirkonkylä

**Askolan kirkonkylä** on kylä ja taajama Askolassa. Tilastokeskuksen taajama-aluerajauksen mukaisen Askolan kirkonkylän taajaman väkiluku oli 1&nbsp;299 vuoden 2018 lopussa. Askolan toinen päätaajama on asukasmäärältään likimain samankokoinen Monninkylä (1&nbsp;339 as., vuonna 2018). 

Kirkonkylässä sijaitsevat esimerkiksi kunnantalo, Askolan kirkko, Askolan terveyskeskus, palvelukeskus, apteekki, kauppoja, ala- ja yläkoulut (Kirkonkylän koulu ja Askolan koulu, Askolan kotiseutumuseo sekä Askolan pääkirjasto. Iso omakotitaloalue Askolassa on nimeltään Ruutipelto. 


Tiedosto:Church of Askola in Finland.jpg|Askolan kirkko.
Tiedosto:Askolan museo, pitäjänmakasiini.jpg|Askolan kotiseutumuseo sijaitsee entisessä lainajyvästössä.

Kylän halki kulkee yhdystie 1611 (Tiillääntie), joka länteen päin mentäessä tulee Mäntsälän ja Porvoon väliselle kantatie 55:lle. 1611:stä on myös tieyhteys yhdystie 1635:lle (eteläänpäin nimeltään Monninkyläntie), joka puolestaan kulkee Monninkylään asti.

## Lähteet
Downshiftaajat

**Downshiftaajat** on suomalainen draamasarja, jonka pääosissa näyttelevät Jussi Vatanen, Iina Kuustonen, Mikko Leppilampi, Niina Lahtinen sekä Anna-Leena Härkönen. Sen ovat käsikirjoittaneet Timo Varpio sekä Leo Viirret ja ohjanneet Teppo Airaksinen, Taavi Vartia, Juha Lankinen sekä Antti Heikki Pesonen. Sarjaa on julkaistu kolme tuotantokautta vuosina 2015–2020. *Downshiftaajat* on Elisa Viihteen alkuperäissarja ja sitä on esitetty myös Ylen kanavilla.

*Downshiftaajien* optio-oikeudet on myyty Yhdysvaltoihin ja Ruotsiin.

## Rooleissa
### Pääosissa

1 Toisen tuotantokauden kuvausten alkaessa Iina Kuustonen oli raskaana, minkä vuoksi hänen esittämäänsä Satua nähdään vain kahdessa kauden jaksossa.

### Sivuosissa

## Juoni
Sarja kertoo varakkaasta pariskunnasta, Tommista ja Sadusta, joiden elintaso romahtaa. He joutuvat pakosta muuttamaan Helsingin arvoalueelta tavalliseen Koivukylän lähiöön Vantaalle ja totuttelemaan vaatimattomaan elämään.

Toisella tuotantokaudella päähahmoja kohtaa yllättävä äkkirikastuminen. Kolmannella kaudella hahmojen elintaso on tasaantunut ja he muuttavat Helsingin kantakaupungista Tommin saaman työtarjouksen perässä maalle.

## Tuotanto
Käsikirjoittaja Timo Varpion mukaan sarja syntyi hänen omakohtaisista havainnoistaan ihmisten reaktioista, kun hän itse muutti keskustasta lähiöön. Sarja kirjoitettiin aluksi sijoittumaan Vuosaareen, mutta se muuttui Vantaan Koivukyläksi. Alun perin sarjan konsepti ja käsikirjoitukset kehitettiin Ylen kanssa, mutta tuotantomuutosten jälkeen ensiesitys tapahtui Elisa Viihteellä loppuvuodesta 2015. Yle TV2 sai sarjan esitettäväkseen syksyllä 2016, ja samalla se tuli myös Yle Areenaan.

Sarja kuvattiin yksikameratuotantona, paljolti käsivarakuvauksena lähes vallitsevassa valossa. Tuotannossa pyrittiin muutenkin tavanomaista suurempaan keveyteen, jotta se heijastuisi myös komediasarjan ilmaisun kepeytenä.

## Ensimmäinen tuotantokausi
Sarjan ensimmäinen tuotantokausi julkaistiin 25. marraskuuta 2015 Elisa Viihde -palvelussa Suomen ensimmäisenä viihdepalvelun alkuperäissarjana toteutettuna laajamittaisena draamasarjana. Yle esitti sen kauden televisiossa Yle TV2 -kanavallaan ja julkaisi Yle Areena -palvelussaan syksyllä 2016.

### Vierailevat näyttelijät

### Jaksot

1 Keskimääräinen katsojamäärä televisiossa ensiesityspäivänä

## Toinen tuotantokausi
Sarjan toinen kausi julkaistiin Elisa Viihteessä neljässä erässä vuodenvaihteessa 2016–2017. Yle Areenassa toinen kausi julkaistiin 26. joulukuuta 2017. Televisiossa kauden esittäminen alkoi 3. tammikuuta 2018.

### Vierailevat näyttelijät

### Jaksot

1 Keskimääräinen katsojamäärä televisiossa ensiesityspäivänä

## Kolmas tuotantokausi
Kolmannen tuotantokauden kuvaukset alkoivat 23. syyskuuta 2019. Jaksojen ilmoitettiin tulevan katsottaviksi Elisa Viihteen suoratoistopalveluun alun perin loppuvuodesta 2020, mutta koronaviruspandemian vuoksi Elisan toisen sarjan muuttuneen kuvausaikataulun vuoksi *Downshiftaajien* julkaisu aikaistettiin kesäkuuhun 2020.

### Vierailevat näyttelijät

### Jaksot

## Lähteet
Lana Del Reyn diskografia

Yhdysvaltalainen laulaja-lauluntekijä **[[Lana Del Rey]]** on julkaissut kahdeksan studioalbumia, viisi EP-levyä, 29 singleä ja 37 musiikkivideota.

## Albumit

## Huomioita

## Lähteet

## Aiheesta muualla
* Lana Del Reyn diskografia Discogs.comissa
Jorma Pitkänen (professori)

**Jorma Antero Pitkänen** (7. heinäkuuta 1934 Kotka – 25. huhtikuuta 2020 Kauniainen) oli suomalainen tekniikantutkija ja professori. Hän oli vuodesta 1975 Teknillisen korkeakoulun koneenrakennusopin ja erityisesti polttomoottoreiden professori. Hänen tutkimusaiheitaan olivat dieselmoottorit ja niiden ahtamistekniikka, tulevaisuuden polttoaineiden soveltaminen polttomoottoreissa käytettäväksi sekä monipolttoainemoottorit.

## Lähteet
Vladimir Bron

**Vladimir Akimovitš Bron** (14. syyskuuta 1909 Mykolajiv – 1. lokakuuta 1985 Sverdlovsk) oli neuvostoliittolainen shakinpelaaja,  shakkitehtävien laatija ja shakkikirjailija. Lopputehtävien laatijana hän oli eräs Neuvostoliiton merkittävimmistä laatijoista. Hän sai tehtäväshakin suurmestarin arvon 1976. 

## Elämä ja shakkiura

Vladimir Bron syntyi juutalaiseen perheeseen Nikolajevissa (nyk. Mykolaiv), Khersonin liepeillä. Alue on nykyisin osa Ukrainaa. Koulutukseltaan hän oli tekniikan tohtori. Väiteltyään yliopistossa tohtoriksi hän loi pitkän tieteellisen uran teollisen keramiikan ja kuumuutta kestävien materaalien tutkijana. Varsinaisesti hänet tunnetaan shakkitehtävien laatijana. Bron oppi shakin säännöt nuoruudessaan. Jo varhaisella iällä hän kiinnostui tehtäväshakista. Hän voitti ensimmäisen kerran palkinnon tehtäväkilpailussa vuonna 1925.

Shakkitehtävien laadinnan arvonimet myönnetään niin sanottuihin FIDE-albumeihin päässeiden tehtävien perusteella. *FIDE-albumi* on kolmen vuoden ajanjaksolla julkaistujen valiotehtävien kokoelma. Tehtäväshakin suurmestarin arvoon vaaditaan vähintään 70 albumipistettä. Lopputehtävästä saa 1,67 pistettä ja muusta tehtävästä yhden pisteen. FIDE-albumin 2010-2012 julkaisun jälkeen Bronilla on virallisesti koossa 146,83 pistettä ja tällä pistemäärällä hän on 17. eniten albumipisteitä kerännyt laatija. Albumipistemäärän perusteella Bronille myönnettiin laadinnan suurmestarin titteli 1976. Laadinnan kansainvälisen mestarin arvon hän sai 1966. Laadinnan ohella Bron myös tuomaroi tehtäväkilpailuja. Hänelle myönnettiin 1956 niistä ansioista kansainvälisen tehtävätuomarin arvo. 

Vladimir Bron kuoli lokakuussa 1985 Sverdlovskissa.

### Laatijana

Bron laati pääasiassa lopputehtäviä, mutta hänen tehtävätuotantoonsa kuuluu myös joitakin mattitehtäviä ja apumatteja.

### Kirjailija

Bron julkaisi vuonna 1969 kokoelman laatimiaan tehtäviä. Teos sisältää 150 lopputehtävää ja 90 muuta shakkitehtävää.

* *Izbrannie Etyudy i Zadachi* (engl. Selected Problems and Studies, ven. "Избранные этюды и задачи") (1969).

## Lähteet
* **Timo Kallio**: Tehtäväshakin käsikirja. Helsinki: Suomen Tehtäväniekat, 1992.

### Viitteet
Téméraire (1782)

**Téméraire** oli Ranskan laivaston vuonna 1782 vesillelaskettu 74-tykkinen Téméraire-luokan linjalaiva.

## Valmistus

Alus tilattiin Brestin telakalta, missä köli laskettiin toukokuussa 1782. Alus laskettiin vesille 17. joulukuuta 1782 ja otettiin palvelukseen heinäkuussa 1783.

## Palvelus
Alus osallistui 1. kesäkuuta 1794 käytyyn Ushantin toiseen taisteluun ( ja  tai *Combat de Prairial*), jossa se taisteli *[[HMS Russell (1764)|HMS Russelia]]* vastaan.

Alus osallistui joulukuusta 1794 helmikuuhun 1795 käytyihin sotatoimiin Biskajanlahdella (). Alus kuitenkin sai vuodon sauman auettua yöllä 30.-31. joulukuuta, ja se joutui palaamaan St. Maloon. Vuodesta 1798 alus oli korjaamattomana, ja se olisi pitänyt huoltaa tai hävittää. Vuonna 1802 alus todettiin korjauskelvottomaksi, ja se romutettiin seuraavana vuonna.

## Lähteet
*

### Viitteet
Audacieux (1784)

**Audacieux** oli Ranskan laivaston vuonna 1784 vesillelaskettu 74-tykkinen Téméraire-luokan linjalaiva.

## Valmistus

Alus tilattiin 15. helmikuuta 1782 Lorientin telakalta, missä köli laskettiin 8. heinäkuuta 1784. Alus laskettiin vesille 28. elokuuta 1784 ja valmistui 1785.

## Palvelus
Vuodesta 1791 alus oli palveluksesta poistettuna Lorientissa, kunnes se palautettiin palvelukseen 1793. Vuonna 1794 alus osallistui *[[Bretagne (1766)|Révolutionnairen]]* pelastustöihin. Alus menetti mastonsa toisessa Ushantin taistelussa.

Alus todettiin käyttökelvottomaksi 9. marraskuuta 1802 Brestissä ja määrättiin romutettavaksi 29. marraskuuta 1802. Se romutettiin helmikuusta maaliskuuhun 1803.

## Lähteet
*

### Viitteet
Superbe (1784)

**Superbe** oli Ranskan laivaston vuonna 1784 vesillelaskettu 74-tykkinen Téméraire-luokan linjalaiva.

## Valmistus

Alus tilattiin Brestin telakalta, missä köli laskettiin heinäkuussa 1782. Se laskettiin vesille 11. marraskuuta 1784 ja otettiin palvelukseen 1785.

## Palvelus
Alus osallistui joulukuussa 1794 alkaneeseen Ranskan laivaston Biskajanlahden operaatioon (), jota johti amiraali Villaret Joyeuse. Alus sai myrskyssä vuodon ja upposi 30. tammikuuta 1795.

## Lähteet
*

### Viitteet
Généreux (1785)

**Généreux** oli Ranskan laivaston vuonna 1785 vesillelaskettu 74-tykkinen Téméraire-luokan linjalaiva.

## Valmistus

Alus tilattiin Rochefortin telakalta, missä köli laskettiin 24. heinäkuuta 1782. Alus laskettiin vesille joko 21. kesäkuuta tai heinäkuussa 1785 ja otettiin palvelukseen vielä saman vuoden lokakuussa.

## Palvelus
Elokuussa 1798 alus osallistui päällikkönsä Louis Jean-Nicolas Lejoillen alaisuudessa Abukirin taisteluun, jossa se oli toinen selviytyneistä *[[Guillaume Tell (1795)|Guillaume Tellin]]* kanssa.

Se kohtasi 18. elokuuta 50-tykkisen Britannian kuninkaallisen laivaston ''HMS Leanderin'', jonka se valtasi pitkällisen taistelun päätteeksi. Taistelussa *Généreux’n* miehistöstä sai surmansa noin 100 ja haavoittui 180 miestä.

Maaliskuussa 1799 alus suojasi saattueen Korfulle. Matkalla aluksen päällikkö Lejoille päätti tulittaa Brindisiä. Lejoille sai taistelussa surmansa, jolloin luutnantti Claude Touffet otti aluksen päällikkyyden. Kaupunki antautui 3. maaliskuuta kaksituntisen laukaustenvaihdon jälkeen.

Alus lähti päällikkönsä Renaudinin johdolla 6. helmikuuta 1800 Toulonista johtaen kontra-amiraali Jean-Baptiste Perréen johtamaa laivuetta, johon kuuluivat *Généreux’n* lisäksi korvetit *[[Badine (1780)|Badine]]*, *[[Sans Pareille (1798)|Sans Pareille]]* ja *[[Fauvette (1783)|Fauvette]]* sekä flöitti *[[Ville de Marseille (1798)|Ville de Marseille]]*. Aamulla 18. helmikuuta kuninkaallinen laivasto hyökkäsi laivueen kimppuun Lampedusan saaren edustalla. Seuranneessa taistelussa Perrée sai surmansa, mutta *Généreux’n* tulen suojaamana laivueen muut alukset pääsivät pakoon. *Généreux’n* antautuminen päätti taistelun.

### HMS Généreux
Alus liitettiin kuninkaalliseen laivastoon nimellä *HMS Généreux*. Se oli 1801 Minorcalla, kun alukselle pakko-otettiin *Walmesleyn* miehistöä. Alus kohtasi Espanjan laivaston aluksia ja määrättiin jatkamaan matkaansa Egyptiin. Myrsky esti matkan, joten alus partioi nykyisen Libyan rannikolla. Osallistuttuaan tuloksettomaan hyökkäykseen Elballe alus lähti rauhan solmimisen jälkeen Minorcalta Spitheadiin, jonne se saapui 27. heinäkuuta 1802.

Alus romutettiin 1816.

## Lähteet
*
*

### Viitteet
P. F. Sloan

**P. F. Sloan**, oik. *Philip Schlein* (18. syyskuuta 1945 New York, Yhdysvallat – 15. marraskuuta 2015 Los Angeles, Yhdysvallat), oli yhdysvaltalainen laulaja ja laulunsanoittaja. Hän aloitti laulajanuransa 14-vuotiaana singlellä. Ensimmäisen albuminsa hän teki Steve Barrin kanssa pari vuotta myöhemmin perustamanaan duona The Fantastic Paggys, mutta duo toimi usealla muullakin nimellä. Hänen ensimmäinen menestyksensä sanoittajana oli aikakauden protestimielialoja ennakoinut kappale "The Eve of Destruction", jonka hän oli tehnyt mielessään yhtye The Byrds. Byrds ei kuitenkaan kelpuuttanut sitä, ja sen levytti Barry McGuire tunnetuin seurauksin: levyä myytiin miljoonia. Hän julkaisi neljä soololevyjä 1965–1972, jotka eivät kuitenkaan olleet myyntimenestyksiä.

Sloan kirjoitti vuonna 2014 ilmestyneet muistelmat *What's Exactly The Matter With Me?*, jossa hän kertoo alalla kokemistaan ongelmista, kuten ajojahdista ja riistosopimuksista. Hän kärsi mielenterveysongelmista ja joutui 1970-luvulla psykiatriseen hoitoon, jossa ei kuitenkaan uskottu siviilinimellä Philip Schleinina hoitoon tullutta miestä tunnetuksi tähdeksi. Jimmy Webb teki hänestä vuonna 1970 kappaleen "P. F. Sloan".

## Lähteet
Achille (1803)

**Achille** oli Ranskan laivaston vuonna 1804 vesillelaskettu Téméraire-luokan 74-tykkinen linjalaiva.

## Valmistus

Alus tilattiin Rochefortin telakalta, missä köli laskettiin 5. marraskuuta 1802. Alus laskettiin vesille 17. marraskuuta 1804 ja liitettiin laivastoon 28. tammikuuta 1805. Alus valmistui helmikuussa. Aluksen valmistuksessa käytetty puutavara oli pääosin hankittu Norjasta ja Baltianmaista.

## Palvelus
Keväällä 1805 aluksen päällikkö Louis Gabriel Deniéport sai käskyn liittyä Länsi-Intiassa amiraali Villeneuven laivastoon. Alus lähti 1. toukokuuta Rochefortista kontra-amiraali Charles Magon de Mèdinen alaisuudessa *[[Algésiras (1804)|Algésirasin]]* kanssa merelle. Osasto saapui 29. toukokuuta Guadeloupeen, mistä se jatkoi 2. kesäkuuta ja liittyi käskyn mukaisesti Villanueven laivastoon. Osasto siirtyi laivaston mukana Atlantin Euroopan puoleiselle rannalle, missä se kohtasi 22. heinäkuuta Finisterren taistelussa vara-amiraali Calderin johtaman Britannian kuninkaallisen laivaston. Aluksen merkitys taistelussa oli vähäinen. Se saapui laivaston pääosan mukana Cádiziin.

Alus purjehti 20. lokakuuta hieman ennen Trafalgarin taistelua, jossa se kuului Villeneuven komentamaan ranskalais-espanjalaiseen laivastoon. Aluksen tähystäjä havaitsi lähestyvän Nelsonin johtaman Britannian kuninkaallisen laivaston. Seuraavana päivänä käydyssä taistelussa alus kohtasi *[[Aigle (1800)|Aiglen]]*, *[[Neptune (1803)|Neptunen]]* ja *[[Fougueux (1785)|Fougueux'n]]* kanssa Nelsonin suojanpuoleisen jonon toisen aluksen ''HMS Belleislen''. Taistelussa brittialus menetti mastonsa, minkä seurauksena se menetti ohjattavuutensa sekä pääosin taistelukykynsä purjeiden peittäessä tykkimiesten näkyvyyden. Alus ei kuitenkaan antautunut.

*[[San Ildefonso]]n* antauduttua ''HMS Defencelle'' Deniéport käytti tuulenvirettä hyväkseen pyrkien täyttämään antautuneen aluksen jättämän aukon linjassa. Alus joutui kuitenkin ''HMS Defiancen'' ja ''HMS Dreadnoughtin'' väliin ja menetti mastonsa. Alus menetti seuranneessa taistelussa kaikki upseerinsa ja oli hitaasti uppoamassa. Siitä huolimatta se kykeni tulellaan katkaisemaan *Dreadnoughtin* pää- ja etumastot. ''HMS Princen'' liityttyä taisteluun syttyi *Achillen* mesaanimastossa tulipalo. Seuraava brittien yhteislaukaus kaatoi palavan päämaston kannelle, ja alus syttyi ilmiliekkeihin. *Princen* miehistö pelasti merestä 158 ranskalaisaluksen eloonjäänyttä. Kun tuli saavutti ruutivaraston, alus räjähti ja vei mukanaan 480 miehistönjäsentä.

## Lähteet
*
*

### Viitteet
Gotcha Tsitsiashvili

**Gotcha Tsitsiashvili** (, s. 7. marraskuuta 1973 Tbilisi, Georgia) on georgialaissyntyinen kreikkalais-roomalaisen tyylin painija, joka on edustanut Israelia vuodesta 1994. Häntä valmensi vuodesta 1985 Otari Tatišvili ja vuodesta 1994 Jakov Masin. Hän edusti Israelissa beersebalaista Hapoel Be'er Sheva -seuraa.

Tsitsiashvili voitti maailmanmestaruuden 84 kilogramman painoluokassa Créteilissä 2003 kukistettuaan loppuottelussa ruotsalaisen Ara Abrahamianin. Hän sai Prahan MM-kilpailuissa 1995 hopeaa 82 kilogramman sarjassa. Hän sijoittui MM-kilpailuissa lisäksi neljänneksi 85-kiloisissa Gävlessä 1998 ja kahdeksanneksi 84-kiloisissa Moskovassa 2002.

Tsitsiashvili sijoittui olympialaisissa viidenneksi 82 kilogramman painoluokassa Atlantassa 1996, kuudenneksi 85-kiloisissa Sydneyssä 2000 ja 14:nneksi 84 kilogramman sarjassa  Ateenassa 1996.

Tsitsiashvili saavutti EM-kilpailuissa 82 kilogramman sarjassa hopeaa Ateenassa 1994 sekä pronssia Besançonissa 1995 ja Budapestissa 1996. Hän sijoittui 85-kiloisissa viidenneksi Minskissä 1998 ja Istanbulissa 2001 sekä seitsemänneksi Kouvolassa 1997. 84 kilogramman painoluokassa hän oli kymmenes Belgradissa 2003.

Tsitsiashvili saavutti Neuvostoliiton edustajana junioreiden MM-pronssia 81 kilogramman sarjassa 1991 ja Georgian edustajana nuorten MM-pronssia 82-kiloisissa 1993.

## Lähteet
Jyrki Mattila

**Jyrki Mattila** (s. 1957 Järvenpää) on diplomi-insinööri ja Hyvinkään entinen kaupunginjohtaja. 

Mattila toimi Hyvinkään vs. kaupunginjohtajana vuodesta 2013, mitä ennen toimi Hyvinkään tekniikan ja ympäristön toimialan johtajana. Mattila on toiminut myös Hyvinkään kaupungin geodeettina ja kiinteistöinsinöörinä Tuusulan kunnassa. Hyvinkään kaupunginvaltuusto nimitti Mattilan kaupunginjohtajaksi 26. lokakuuta 2015, ja hän otti viran vastaan 1. tammikuuta 2016. Mattila on ollut naimisissa vuodesta 1982, ja hänellä on kaksi aikuista poikaa. Mattilalla on kristillinen elämänkatsomus.

Mattilaa seurasi Hyvinkään kaupunginjohtajana 2021 Johanna Luukkonen.

## Lähteet
America (1788)

**America** oli Ranskan laivaston vuonna 1788 vesillelaskettu 74-tykkinen Téméraire-luokan linjalaiva.

## Valmistus

Alus tilattiin Brestin telakalta, missä köli laskettiin 1787. Se laskettiin vesille 21. toukokuuta 1788 ja otettiin palvelukseen 1789.
 
## Palvelus
Alus osallistui 1. kesäkuuta 1794 toiseen Ushantin taisteluun, jossa sen valtasi ''HMS Leviathan''. Amiraliteetti nimesi aluksen *HMS Impétueux'ksi*, koska laivastossa oli jo *HMS America*.

Aluksen päällikkyyden vastaanotti 5. lokakuuta 1796 John Willet Payne. Huollon jälkeen alus siirtyi 11. lokakuuta Portsmouthista Spitheadiin jatkamaan varustamista. Se aloitti palveluksensa Kanaalissa 28. lokakuuta ja palasi Spitheadiin 1. tammikuuta 1797. Payne menetti päällikkyyden heikon terveytensä vuoksi, jolloin uudeksi päälliköksi tuli Sampson Edwards ja edelleen 1. maaliskuuta 1799 Sir Edward Pellew.

Maaliskuussa osa miehistöstä nousi kapinaan. Merijalkaväen osaston pysyessä kuitenkin päällikölle uskollisena sai Pellew kukistettua kapinan. Kolme kapinoitsijaa hirtettiin ja kuutta muuta kierrätettiin laivaston aluksilla, kunnes heidät sijoitettiin muualle.

Alus osallistui 4. kesäkuuta 1800 Quiberoninlahden taisteluun. Se osallistui Napoleonin sotiin ja romutettiin vuonna 1813.

## Lähteet
*

### Viitteet
Apollon (1788)

**Apollon** oli Ranskan laivaston vuonna 1788 vesillelaskettu 74-tykkinen Téméraire-luokan linjalaiva.

## Valmistus

Alus tilattiin Rochefortin telakalta, missä köli laskettiin huhtikuussa 1787. Alus laskettiin vesille 21. toukokuuta 1788 ja otettiin palvelukseen vielä samana vuonna.
 
## Palvelus
Vuodesta 1791 alus oli Saint Dominiquella, mistä se palasi 1793. Toulonin saarron aikana aluksen päällikkö Imbert sopi kaupungin antautumisesta ''HMS Victoryllä'' amiraali Hoodin kanssa. Alus nimettiin helmikuussa 1794 *Gaspariniksi*. Piirityksen jälkeen alus kuljetti 1&nbsp;500 vallankumousvastaista vankia Rochefortiin, missä pääosa vangeista teloitettiin.

Alus osallistui toiseen Ushantin taisteluun sekä Biskajanlahdella toteutettuun operaatioon. Aluksen nimi palautettiin 16. toukokuuta 1795 *Apolloniksi*, kunnes se jälleen nimettiin uudelleen 6. kesäkuuta 1798 *Marceauksi*. Alus romutettiin kesäkuussa 1798.

## Lähteet
*

### Viitteet
Xavier Naidoo

**Xavier Naidoo** (s. 2. lokakuuta 1971 Mannheim, Länsi-Saksa) on saksalainen soul- ja R&B-laulaja. Hänet tunnetaan Söhne Mannheims -yhtyeen keulakuvana. Hän on menestynyt myös soolouralla.

Marraskuussa 2015 televisioyhtiö NDR kertoi Naidoon edustavan Saksaa Eurovision laulukilpailussa 2016, mutta perui ilmoituksen pari päivää myöhemmin Naidoon saaman voimakkaan negatiivisen vastaanoton jälkeen. 

## Lähteet
Argonaute (1798)

**Argonaute** oli Ranskan laivaston vuonna 1798 vesillelaskettu Téméraire-luokan 74-tykkinen linjalaiva.

## Valmistus

Alus tilattiin 10. heinäkuuta 1794 Lorientin telakalta, missä köli laskettiin syyskuussa 1794. Se laskettiin vesille 22. joulukuuta 1798. Pitkä valmistusaika johtui pääasiassa laivanrakentamiseen soveltuvan puutavaran saannin ongelmista. Alus otettiin palvelukseen syyskuussa 1799.

## Palvelus
Lokakuussa 1805 alus osallistui Trafalgarin taisteluun, josta se kykeni palaamaan pahoin vaurioituneena Cadiziin. Se ei kuitenkaan kyennyt poistumaan satamasta vaurioituneena brittien jatkettua saartoa. Huonokuntoinen alus vaihdettiin Espanjan laivaston *[[Vencedor (1755)|Vencedoriin]]* 18. joulukuuta 1806.

Alus nimettiin *Argonautaksi*, mutta Espanjan laivasto ei koskaan ottanut alusta palvelukseen. Aluksesta tehtiin vankila. Cadizin piirityksen aikana aluksella olleet 584 vangittua ranskalaista valtasivat aluksen 25.-26. maaliskuuta 1810. Valtaajat katkoivat aluksen köydet toivoen virtauksen vievän aluksen maihin ranskalaisten linjojen takana, mutta se ajautui karille rannikonedustan mutaharjanteella. Useat vangit saivat surmansa alusta takaa-ajaneiden tykkiveneiden tulessa. Karilla ollut hylky poltettiin 29. toukokuuta 1810.

## Lähteet
*
*

### Viitteet
HMS Ardent (1764)

**HMS Ardent** oli Britannian kuninkaallisen laivaston vuonna 1764 vesille laskettu 64-tykkinen Ardent-luokan kolmannen luokan linjalaiva.

## Valmistus

Alus tilattiin 4. tammikuuta 1762 Hugh Blaydes'ltä Hesslestä Hullista, missä köli laskettiin puolitoista viikkoa myöhemmin 15. tammikuuta. Se laskettiin vesille 13. elokuuta 1764 ja otettiin palvelukseen lokakuussa 1774.

## Palvelus
Alus otettiin palvelukseen lokakuussa 1774 päällikkönään Sir George Douglas. Vuonna 1778 päällikkönään George Keppel se oli amiraali lordi Howen laivastossa New Yorkin edustalla suojaamassa kaupunkia ylivoimaiselta amiraali d'Estaingin johtamalta Ranskan laivastolta. Laivastot ottivat 11. elokuuta mittaa toisistaan Rhode Islandin edustalla, mutta myrsky hajotti laivastot. *Ardent* palasi Portsmouthiin, jossa se poistettiin palveluksesta tammikuussa 1779.

Alus palautettiin kesäkuussa 1779 palvelukseen päällikkönään Phillip Boteler ja lähti elokuussa Plymouthista liittyäkseen Sir Charles Hardyn Kanaaliin sijoitettuun laivastoon. *Ardent* kohtasi 17. elokuuta Plymouthin edustalla Ranskan laivaston Louis Guillouetin, Comte d'Orvilliers, laivueen , johon kuuluivat *Junon*, *Gentille*, *Gloire* ja *Bellone*. Lyhyen taistelun jälkeen *Ardent* antautui. Tapauksen vuoksi järjestetty sotaoikeus erotti Botelerin.

Alus osallistui 25.-26. tammikuuta 1782 St. Kittsin taisteluun. Kuninkaallinen laivasto valtasi aluksen takaisin 14. huhtikuuta 1782 Saintesin taistelussa. Se palautettiin palvelukseen vielä huhtikuussa päällikkönään Richard Lucas. Alus nimettiin 28. elokuuta 1783 *HMS Tigeriksi* ja myytiin 10. kesäkuuta 1784 Plymouthissa.
 
## Lähteet
*
*
*

### Viitteet
Carl Laemmle

**Carl Laemmle** (alun perin Karl Lämmle; 17. tammikuuta 1867 – 24. syyskuuta 1939) oli saksalais-yhdysvaltalainen elokuvatuottaja. Hän oli tuottamassa tai muuten mukana tekemässä yli neljäsataa elokuvaa.

Saksanjuutalaiseen perheeseen syntynyt Laemmle muutti Yhdysvaltoihin vuonna 1884. Hänen yrityksensä valmisti aluksi kolikkoautomaatteja. Hän perusti elokuvien jakeluyhtiön vuonna 1907 ja kehitti sen jo vuonna 1909 alan johtavien yhtiöiden haastajaksi. Seuraava askel oli oma tuotantoyhtiö *Independent Motion Picture Company* (IMP). Se alkoi hankkia jalansijaa tähtinäyttelijöiden avulla. Ennen kaikkea Florence Lawrence oli siinä tärkeä tekijä. Vuonna 1912 Lammle oli perustamassa Universal Studios -yhtiötä, joka oli Kalifornian ensimmäisiä elokuvastudioita.

## Lähteet

## Aiheesta muualla
HMS Agamemnon (1781)

**HMS Agamemnon** oli Britannian kuninkaallisen laivaston vuonna 1781 vesillelaskettu 64-tykkinen Ardent-luokan kolmannen luokan linjalaiva.

## Valmistus

Alus tilattiin 8. huhtikuuta 1777 Bucklers Hardista Henry Adamsilta, missä köli laskettiin toukokuussa 1777. Se laskettiin vesille 10. huhtikuuta 1781.

## Palvelus
Alus osallistui Yhdysvaltain vapaussodan aikana ensimmäiseen Ushantin taisteluun ja Saintesin taisteluun. Ranskan vallankumoussodissa se osallistui Genovan, Hyeresin ja Kööpenhaminan taisteluihin. Napoleonin sodissa se osallistui vielä Cape Finisterren, Trafalgarin, San Domingon ja Kööpenhaminan taisteluihin.

Alus osui kartoittamattomalle matalikolle 16. kesäkuuta 1809 Gorritin saaren ja mantereen välillä. Alus sai vuodon ja upposi.

## Lähteet
*
*
*
*

### Viitteet
Compressorhead

**Compressorhead** on kolmen robotin muodostama saksalainen rock-yhtye. Yhtyeen kokoonpanoon kuuluu 78-sorminen kitaristi *Fingers*, nelikätinen rumpali *Stickboy* ja basisti *Bones*. Robottiyhtye on berliniläistaiteilijoiden *Frank Barnes*, *Markus Kolb* ja *Stock Plum* projekti. Vuonna 2013 yhtye julkaisi YouTubessa coverin Motörheadin kappaleesta Ace of Spades, joka keräsi miljoonia katsojia. Robotit ovat myös esiintyneet Big Day Out -festivaalin päälavalla Australiassa.

Yhtye hakee joukkorahoituksella varoja laulajan rakentamiseen ja esikoisalbumin levyttämiseen. Albumin neljätoista kappaletta on säveltänyt kanadalaisen NoMeansNo-yhtyeen rumpali John Wright.

## Lähteet

## Aiheesta muualla
*Yhtyeen kotisivu
Alex Graves

**Alex Graves** (s. 23. heinäkuuta 1965 Kansas City, Missouri, Yhdysvallat) on yhdysvaltalainen ohjaaja ja tuottaja. Hän on ohjannut jaksoja muun muassa televisiosarjoihin kuten *[[Ally McBeal]]*, *[[Oikeus ja kohtuus]]*, *[[West Wing]]*, *[[Game of Thrones]]* ja *[[Isänmaan puolesta (televisiosarja)|Isänmaan puolesta]]*.

## Aiheesta muualla
*
*
Sinaloanpeukaloinen

**Sinaloanpeukaloinen** (*Thryophilus sinaloa*) on peukaloisten heimoon kuuluva varpuslintu.

## Levinneisyys
Sinaloanpeukaloista tavataan Meksikossa, ja sen levinneisyysalueen pinta-ala on noin 305&nbsp;000 km2. Lajin populaatioksi on arvioitu 500&nbsp;000–4&nbsp;999&nbsp;999 yksilöä, ja se on luokiteltu elinvoimaiseksi.

## Lähteet
Amesin testi

**Amesin testi** eli **Ames-testi** on menetelmä kemikaalien mutageenisuuden selvittämiseksi. Menetelmän kehitti Bruce Ames tutkimusryhmineen nopeaksi, helpoksi ja halvaksi tavaksi määrittää, onko jokin yhdiste mahdollisesti mutageeninen tai karsinogeeninen ja menetelmä julkaistiin ensimmäisen kerran vuonna 1973. Tämän jälkeen siitä on tullut tärkeä testausmenetelmä tutkittaessa aineiden myrkyllisyyttä.

## Testin periaate
Amesin testissä malliorganismina käytetään *[[Salmonella typhimurium]]* -bakteerin kantaa TA100 tai TA 1535, jotka eivät itsessään kykene syntetisoimaan histidiiniä vaan ne joutuvat hankkimaan tarvitsemansa histidiinin ravintoliuoksesta. Amesin testissä *S. typhimurium* -bakteereja kasvatetaan alustalla, joka sisältää histidiiniä vain sen verran, että bakteerikanta pääsee kasvun alkuun, mutta jotta kanta säilyisi elinkykyisenä pidemmän aikaa, täytyy sen geeneissä tapahtua mutaatio, joka mahdollistaa histidiinin biosynteesin. Kasvatusalustaan lisätään myös tutkittava yhdiste ja rotan tai ihmisen maksan homolysaattia, joka sisältää entsyymejä. Amesin testillä tutkitaan yhdisteitä, jotka näiden entsyymien vaikutuksesta aktivoituvat riittävän elektrofiilisiksi yhdisteiksi, jotka kykenevät reagoimaan bakteerin DNA:n kanssa aiheuttaen mutaatioita. Amesin testi kestää 48 tuntia ja mikäli bakteerikanta on tämän jälkeen elinvoimainen ja tuottaa D-histidiiniä, on tutkittava yhdiste mutageeninen.

Amesin testin etuja ovat, että se on nopea ja halpa, luotettava silloin kuin tutkitaan tunnettuja karsinogeeneja tai ei-karsinogeeneja, hyvin herkkä, voidaan käyttää useita komponentteja sisältävien seoksien tutkimiseen ja mutaatioiden mekanismeja voidaan tutkia vertaamalla eri kantojen välisten tulosten eroja. Testin haittapuolia ovat biologisen aktivoitumisen vaatimus ja testi voi tuottaa negatiivisia tuloksia yhdisteille, jotka eivät vaadi entsyymien aiheuttamaa aktivoitumista, näytteen täytyy olla steriili ja lisäksi bakterisidiset yhdisteet aiheuttavat ongelmia testin luotettavuudelle. Lisäksi kemikaalien aineenvaihdunnassa on eroja ihmisen ja rotan välillä, mikä tulee ottaa huomioon tehtäessä Amesin testiä rotan maksasta peräisin olevan homolysaatin avulla.

## Lähteet
Mangrovepeukaloinen

**Mangrovepeukaloinen** (*Cantorchilus leucotis*) on peukaloisten heimoon kuuluva varpuslintu.

## Levinneisyys
Mangrovepeukaloista tavataan Boliviassa, Brasiliassa, Kolumbiassa, Ecuadorissa, Ranskan Guianassa, Guayanassa, Belizessä, Panamassa, Paraguayssa, Perussa, Surinamessa ja Venezuelassa, ja sen levinneisyysalueen pinta-ala on noin 8&nbsp;530&nbsp;000 km2. Lajia on kuvattu yleiseksi, ja se on luokiteltu elinvoimaiseksi.

## Lähteet
Harmaapeukaloinen

**Harmaapeukaloinen** (*Thryothorus griseus*) on peukaloisten heimoon kuuluva varpuslintu.

## Levinneisyys
Harmaapeukaloista tavataan Brasiliassa, ja sen levinneisyysalueen pinta-ala on noin 90&nbsp;800 km2. Lajia on kuvattu melko yleiseksi, ja se on luokiteltu elinvoimaiseksi.

## Lähteet
Bolivianpeukaloinen

**Bolivianpeukaloinen** (*Cantorchilus guarayanus*) on eteläamerikkalainen peukaloisten heimoon kuuluva varpuslintu.

## Levinneisyys
Bolivianpeukaloista tavataan Boliviassa, Brasiliassa ja Paraguayssa, ja sen levinneisyysalueen pinta-ala on noin 574&nbsp;000 km². Lajia on kuvattu yleiseksi, ja se on luokiteltu elinvoimaiseksi.

## Lähteet
Luettelo YK:n pakkausnumeroista 0201–0300

Alla on esitetty YK:n asettamat kemikaalien sekä teollisten valmisteiden **pakkaus- ja kuljetusmerkinnät** aineille, joiden YK-numerot ovat **0201–0300**.

## YK-numerot 0201-0300

## Katso myös
* Luettelo YK:n pakkausnumeroista 0101–0200
* Luettelo YK:n pakkausnumeroista 0301–0400

## Aiheesta muualla
*ADR:n vaarallisten aineiden lista, viitattu 19.11.2015.
*YK:n vaarallisten aineiden lista vuodelta 2015, viitattu 19.11.2015.
*YK:n vaarallisten aineiden lista vuodelta 2013, viitattu 19.11.2015.

## Lähteet
Pohjakallio

**Pohjakallio** on muun muassa seuraavien suomalaisten sukunimi:

* Jussi Pohjakallio (1930–1990), valokuvaaja
* K. A. Pohjakallio, entinen *Petrelius* (1904–1985), kirjailija
* Lauri Pohjakallio (s. 1944), arkeologi, museonjohtaja
* Onni Pohjakallio (1903–1965), kasvipatologi, professori
* Toivo (T. A.) Pohjakallio (1901–1959), näyttelijä
Pohjala

**Pohjala** on muun muassa seuraavien suomalaisten sukunimi:

* Irja Pohjala (1902–1986), sairaanhoitaja, sairaanhoidon opettaja ja sairaanhoito-opiston rehtori, Lauri Pohjalan tytär
* Kyllikki Pohjala (1894–1979), ministeri ja kansanedustaja (kok.), kunnallisneuvos
* Lauri Pohjala (1870–1947), opettaja, ministeri ja kansanedustaja (kok.)
* Sinikka Linkomies-Pohjala (1929–2000), kansanedustaja (kok.)
* Tauno Pohjala (1906–1972), keskimatkojen juoksija
* Toivo Pohjala (1888–1969), painija, raviohjastaja ja hevoskasvattaja
* Toivo T. Pohjala (1931–2018), ministeri ja kansanedustaja (kok.), ministeri (arvonimi)
Boguslajittelu

**Boguslajittelu** (*bogosort*) on hyvin hidas ja epävakaa lajittelualgoritmi. Sen pääperiaatteena on sekoittaa listaa kunnes se on oikeassa järjestyksessä, mikä vastaa korttipakan heittämistä ilmaan ja korttien keräämistä maasta yksi kerrallaan, kunnes satut keräämään kortit oikeassa järjestyksessä.

Boguslajittelun suoritusaika on keskimäärin ''O(n * n!)'', parhaimmillaan *θ(n)* ja pahimmillaan *Ω(∞)* (suoritus ei pääty koskaan).

Pseudokoodi boguslajittelulle menisi näin:

  bogusLajittelu(lista) {
    while (!järjestyksessä(lista))      // 'järjestyksessä' on funktio, joka palauttaa totuusarvon riippuen siitä onko lista oikeassa järjestyksessä vai ei
      sekoita(lista)                    // 'sekoita' sekoittaa listan kaikki alkiot
  }
Heikki Jokela

**Heikki Ensio Jokela** (14. toukokuuta 1917 Ilmajoki – 10. tammikuuta 2001 Helsinki) oli professori ja ensimmäinen eritoten kansainväliseen yksityisoikeuteen perehtynyt suomalainen yliopistotutkija ja -opettaja.

Jokelan vanhemmat olivat työnjohtaja Väinö Henrik Jokela ja Hulda Viktorina Tuohenmaa ja puoliso vuodesta 1952 hovioikeuden auskultantti Ulpu Aino Hämäläinen. Hän tuli ylioppilaaksi Kallion yhteiskoulusta 1936 ja alkoi opiskella oikeustiedettä Helsingin yliopistossa. Ylemmän oikeustutkinnon Jokela suoritti 1941 ja lakitieteen lisensiaatin tutkinnon 1949. Tohtoriksi hän väitteli 1960 tutkimuksella *Irtaimen kaupasta kansainvälisen yksityisoikeuden kannalta*.

Sota-aikana Jokela toimi tulenjohtajana ja radiotiedustelutehtävissä Aladár Paasosen alaisena. Jokela kuului Päämajan viestitiedustelutoimiston (Tied 2) ns. "diplomaattijaoksen" henkilökuntaan. Jaos seurasi diplomaattisten edustustojen viestiliikennettä sekä Päämajan radiopataljoonan liikenneseurannan että posti- ja lennätinlaitoksen luovuttamien sähkekopioiden avulla. 

Sotien jälkeen Jokela työskenteli eri virastoissa, mutta apurahan turvin vuonna 1949 tehty matka Ruotsiin sai hänet kiinnostumaan tutkimustyöstä. Hän toimikin kymmenisen vuotta erilaisissa tutkimus- ja opetustehtävissä, dosentiksi hänet nimitettiin 1959. Väitöksen jälkeen Jokela hoiti määräaikaisia professuureja, kunnes hänet nimitettiin 1966 Helsingin yliopiston oikeustieteellisen tiedekunnan yleisen oikeustieteen ja kansainvälisen yksityisoikeuden professorin virkaan Aatos Alasen jälkeen. Eläkkeelle professuurista Jokela jäi vuonna 1984. Helsingin yliopistossa hän toimi myös muun muassa kansleri Edwin Linkomiehen sihteerinä ja tiedekuntansa varadekaanina ja dekaanina. Suomen korkeakoulujen rehtorien neuvoston pääsihteeri hän oli 1971–1983. Jokela toimi aktiivisesti myös Satakuntalaisessa Osakunnassa ja oli mukana kehittämässä Helsingin yliopiston täydennyskoulutustoimintaa.

## Lähteet
* 
* 

### Viitteet
Charles Plisnier

**Charles Plisnier** (1896–1952) oli belgialainen kirjailija. Hän kirjoitti ranskaksi realistisia yhteiskuntakriittisiä romaaneja. Plisnier kirjoitti esseitä, runokokoelmia, novellikokoelmia ja romaaneja, joita on suomeksi ilmestynyt 1946 *Avioliittoja* (*Mariages*, 1936). Hänelle myönnettiin *Avioliittoja*-romaanista Goncourt-palkinto vuonna 1937.

## Lähteet
Heikki Poijärvi

**Heikki Lauri Kustavi Poijärvi** (31. tammikuuta 1930 – 26. marraskuuta 1997) oli suomalainen tekniikantutkija. Hän oli vuodesta 1978 Valtion teknillisen tutkimuskeskuksen rakennus- ja yhdyskuntatekniikan tutkimusosaston tutkimusjohtaja ja professori. Hän tutki betonitekniikkaa.

Poijärven isä oli oppikirjailija L. Arvi P. Poijärvi.

## Lähteet
Ljubov Popova

**Ljubov Sergejevna Popova** (; 6. toukokuuta (J: 24. huhtikuuta) 1889 Ivanoskoje – 25. toukokuuta 1924 Moskova) oli venäläinen taidemaalari. Hän asui vuodesta 1912 Pariisissa ja työskenteli muun muassa Jean Metzingerin kanssa. Kubismista vaikutteita saanut Popova loi omaperäisen tyylin ja siirtyi esittävästä abstraktiin maalaukseen.

## Galleria

Tiedosto:GUGG Untitled (Popova).jpg|*Nimetön*, 1915, Öljy kankaalle,106.4 × 71.1&nbsp;cm, Guggenheim-museo, New York
Tiedosto:GUGG Birsk.jpg|*Birsk*, 1916, Öljy kankaalle,106 × 69.5&nbsp;cm, Guggenheim-museo, New York
Tiedosto:Popova Air Man Space.jpg|*Ilma+ihminen+avaruus*, 1912, Öljy kankaalle,125 x 107&nbsp;cm, Venäläisen taiteen museo, Pietari


## Lähteet
Heikki Lahnaoja

**Heikki Lahnaoja** on pyhäjokinen runoilija. Hänen molemmat runoteoksensa on julkaissut ntamo. Lahnaoja työskentelee Pyhäjoen kirjastotoimenjohtajana.

## Lähteet
Håkan Poppius

**Carl Gustav Håkan Poppius** (26. tammikuuta 1927 Viipuri – 21. heinäkuuta 2019 Helsinki) oli suomalainen lääkäri ja professori.

Poppiuksen vanhemmat olivat metsänhoitaja Carl Ivar Poppius ja Märta Wangel. Hän avioitui 1952 Birgit Maj Emilia Gebhardin kanssa. Poppius pääsi ylioppilaaksi 1944 ja valmistui lääketieteen lisensiaatiksi 1954. Keuhkosairauksiin hän erikoistui 1958. 1950-luvun lopulla hän opiskeli myös Keski-Euroopassa ja Pohjoismaissa. Vuonna 1962 hänestä tuli Marian sairaalan apulaislääkäri. Poppius oli Helsingin yliopiston tuberkuloosi- ja keuhkosairausopin professori 1981–1992.

## Lähteet

## Kirjallisuutta
* Kuoppala, Janne: ''Kylmäkääreistä keuhkolääketieteeksi: Suomen Keuhkolääkäriyhdistys ja keuhkolääketieteen kehitys 1900-luvulla.'' Oulun yliopisto, 2016.

## Aiheesta muualla
*Håkan Poppiuksen muistokirjoitus Helsingin Sanomissa
Harras H. Porkka

**Harras Hannes Porkka** (18. marraskuuta 1892 – 13. toukokuuta 1975) oli suomalainen diplomi-insinööri ja teollisuusneuvos.

Harras Porkan vanhemmat olivat rautatievirkamies Erik Johannes Porkka ja Manna Ahlgren. Hän pääsi ylioppilaaksi 1910 ja valmistui diplomi-insinööriksi 1914.

Porkka oli valtion rautateillä Pasilan konepajalla insinöörinä 1915–1919 ja konekonttorissa ylimääräisenä insinöörinä 1919. Porkka toimi Oy G. W. Sohlberg Ab:n teknillisenä johtajana 1919-1920, Suomenlinnan ja Santahaminan teknillisten laitosten päällikkönä 1923–1932, valtion poliisikoulun moottoriopin tuntiopettajana 1928–1937, taloudellisen puolustusneuvoston toimistoinsinöörinä 1933–1936, puolustusvoimien pääesikunnan sotatalousosastolla vanhempana toimistoinsinöörinä 1936–1946 sekä kauppa- ja teollisuusministeriön kotimarkkinateollisuuden toimistopäällikkönä vuodesta 1946.

Hän oli Sotataloudellisen Seuran perustajia vuonna 1956.

Harras Porkka oli naimisissa 1924–1950 Siiri Karoliina Huhdan (k. 1950) kanssa ja vuodesta 1952 Berta Valburga Stammlerin kanssa.

## Julkaisut
* Jokamiehen auto-oppi, 1931
* Tekniikan sanasto, koneenrakennusalan toimittaja
* Suomen insinöörejä ja arkkitehtejä 1948 päätoimittaja

## Lähteet
Aleksi Mäkelä (jääkiekkoilija, 1995)

**Aleksi Juhani Mäkelä** (s. 8. helmikuuta 1995 Tampere) on suomalainen jääkiekkopuolustaja. Hän on pelityyliltään peruspuolustaja.

## Ura
### Seuraura
4-vuotiaana jääkiekkoilun aloittanut Mäkelä on Tampereen Ilveksen kasvatti. Hän toimi seuran C-nuorten varakapteenina kaudella 2010–2011, jolloin Mäkelä oli Ilveksen tehokkain puolustaja sekä SM-karsinnoissa tehoilla 4+7=11 että runkosarjassa tehoilla 2+7=9. Kauden 2011–2012 hän vietti suurimmaksi osaksi seuran B-nuorissa, mutta Mäkelä vahvisti myös kevätkaudella Ilveksen B2-nuoria, jotka voittivat kauden päätteeksi SM-hopeaa. Hän oli B2-nuorten SM-sarjan pudotuspelien tehokkain puolustaja Tapparan Jere Marjamäen kanssa tehoilla 4+6=10.

Mäkelä oli kaudella 2012–2013 Ilveksen A-nuorten tehokkain puolustaja Mikke Levon kanssa tehoilla 8+9=17. Hän debytoi SM-liigassa 19. helmikuuta 2013 Porin Ässiä vastaan. Mäkelä pelasi Ilveksen kolmospuolustajaparissa ja hän sai ottelussa jääaikaa 15.19 minuuttia. Mäkelä vakiinnutti debyyttinsä jälkeen loppukaudeksi paikkansa Ilveksen SM-liigajoukkueen kokoonpanossa, jossa hän teki seitsemässä runkosarjaottelussa tehot 1+1=2 sekä kolmessa liigakarsintaottelussa yhden syöttöpisteen. Mäkelän liigauran avausmaali syntyi 9. maaliskuuta 2013 ylivoimalla Espoo Bluesia vastaan. Hänet palkittiin ottelun *[[Ilta-Sanomat|Ilta-Sanomien]]* kahden tähden tähtipelaajana. Huhtikuussa 2013 Mäkelä teki kolmivuotisen jatkosopimuksen Ilveksen kanssa.

Dallas Stars varasi Mäkelän seitsemännellä kierroksella 182. pelaajana . Hän joutui käsivamman takia sivuun jo ennen kautta 2013–2014 ja palasi sitä seuranneen keskivartalovamman jälkeen kaukaloihin vasta tammikuussa 2014. Mäkelä pelasi kauden aikana kaikkiaan vain yhdeksän SM-liigaottelua ja miesten pelejä kertyi myös kolmen Mestis-ottelun verran lainalla Lempäälän Kisassa. Suurimman osan peleistään hän pelasi kuitenkin Ilveksen A-nuorissa, joissa Mäkelä pelasi 25 runkosarjaottelua. Varsinaisella SM-liigan tulokaskaudellaan 2014–2015 hän teki 30 runkosarjaottelussa kuusi syöttöpistettä. Mäkelä pelasi kauden aikana myös seitsemän ottelua lainalla LeKissä. Kaudella 2014–2015 hän pelasi Ilvekssä 42 ottelua ja LeKissä 11 ottelua.

Kaudeksi 2016–2017 Mäkelä siirtyi kaksivuotisella sopimuksella Porin Ässiin. Hän jakoi pudotuspelien ensimmäisellä kierroksella joukkueen sisäisen tehotilaston voiton Niko Ojamäen ja Mikael Sahan kanssa lukemalla +1. Mäkelä palasi kaudeksi 2018–2019 vuoden mittaisella sopimuksella Lempäälän Kisan Mestis-joukkueeseen.

Mäkelä siirtyi kaudeksi 2019–2020 vuoden mittaisella sopimuksella Ranskan toiseksi korkeimmalle sarjatasolle FFHG Division 1:n Drakkars de Caeniin. Kaudeksi 2020–2021 hän siirtyi vuoden mittaisella sopimuksella samassa sarjassa pelaavaan Remparts de Toursiin.

### Maajoukkueura
Mäkelä pelasi alle 20-vuotiaiden MM-kilpailuissa vuonna 2015.

## Tilastot

## Lähteet
*
*
*

### Viitteet
Remakat ritarit

**Remakat ritarit** on englantilainen animaatiosarja. Remakoiden ritarien jaksot kestävät noin kymmenen minuuttia.

## Jaksot
#Ritarit pulassa (*Knights in Distress*)
#Sisäkkö ja pikkupiru (*Ethel and the Imp*)
#Ritarikoulu (*Knight School*)
#Protonikone (*Time Protonosphere*)
#Vampyyrien maa (*The Land of the Vampires*)
#Ritari ja pavunvarsi (*Sir Morris and the Beanstalk*)
#Kyläkisat (*The Village Games*)
#Alkemiaa (*Alchemy*)
#Doris hukassa (*Lost Doris*)
#Kellopeliritarit (*Clockwork Knights*)
#Noiduttu silta (*The Troll Bridge*)
#Protonivoimaa (*Proton Power*)
#Saattokeikka (*The Royal Escort*)

## Suomalainen tuotanto

## Lähteet